Dy vajza nigeriane tregojnë se si i shpëtuan Boko Haramit
Disa prej vajzave nigeriane të cilat arritën të shpëtojnë pasi ishin rrëmbyer nga grupi Boko Haram po flasin tashmë në lidhje me ngjarjen e frikshme
Këto vajza tregojnë se si u kanë shpëtuar rrëmbyesve. tha një nga vajzat e rrëmbyera. tha një e mbijetuar tjetër. Vajzat iu bashkuan familjeve të shoqeve të tyre të klasës në shtetin Borno të shtunën, ndërsa prindërit kërkuan sërish mes emocioneve që autoritetet të bëjnë më tepër për shpëtimin e vajzave, tashmë të humbura prej gati një muaji. thotë nëna e njërës prej vajzave të rrëmbyera. Organizata për të drejtat e njeriut Amnesty International thotë se forcat nigeriane të sigurisë nuk reaguan ndaj paralajmërimeve që filluan të vinin më shumë se katër orë para se Boko Haram të sulmonte shkollën në Chibok, mbrëmjen e 14 prillit. Presidenti nigerian Goodluck Jonathan ka thënë se rrëmbyesit nuk kanë vendstrehim të fshehtë, por vendndodhja e tyre mbetet një mister. Udhëheqësi i grupit ekstremist Boko Haram ka thënë se kanë ndërmend t’i "shesin" vajzat. Shtetet e Bashkuara dhe Britania janë mes vendeve që kanë ofruar ekspertizë dhe njerëz për të ndihmuar në gjetjen e vajzave të rrëmbyera. Policia nigeriane ka ofruar një shpërblim prej 300 mijë dollarësh për informacion që çon në zbulimin e vendndodhjes dhe në shpëtimin e nxënëseve.